ועדת הכספים, כנסת 15, פרוטוקול מספר 445, 2002-10-28 10:00

חברי הוועדה: זאב בוים אבו וילן אבי יחזקאל אמנון כהן נחום לנגנטל יוסף פריצקי צלי רשף אברהם (בייגה) שוחט

מוזמנים: א

מוזמנים: ביגדור יצחקי מנכ"ל משרד ראש הממשלה שמואל מרדכי מנהל מרכז ההשקעות, משרד התמ"ס ירון שרטר עוזר מנהל, משרד התמ"ס דוד נאמן עוזר מנהל, משרד התמ"ס יוסי גורדון אגף תקציבים, משרד האוצר אמיר אסרף אגף תקציבים, משרד האוצר ערן ניצן אגף תקציבים, משרד האוצר מקסין פסברג מנכ"ל "אינטל" קרית-גת אהד קפלן מנהל תכנון "אינטל" קרית-גת אביעד אבני "אינטל" ישראל רונן רדל מנהל כספים, "אינטל" ישראל יוסף שובל מנהל קשרי חוץ, "אינטל" ישראל

מנהל הוועדה: אישור המלצות ועדת המשנה לעמותות.

יעקב ליצמן: אני פותח את הישיבה.

יעקב ליצמן: אנחנו נצביע על אישור המלצות ועדת המשנה לעמותות בעניין מוסדות ציבור לעניין סעיף 46 לפקודת מס הכנסה.

יעקב ליצמן: רשימה ראשונה: 900402, המונה 22 מוסדות, והשניה: 852702, המונה 32 מוסדות.

יעקב ליצמן: לכולן היה ניהול תקין.

יעקב ליצמן: מי בעד שתי רשימות, ירים את ידו?

יעקב ליצמן: בעד – 3 נגד - 0 אושר

יעקב ליצמן: אני רוצה להצביע גם על העמותה לסיוע לקהילה על שם משפחת ליאור-שנקר, שלא היה לה אישור ניהול תקין בהתחלה אבל עכשיו יש לה.

יעקב ליצמן: מספר העמותה: 580363414.

יעקב ליצמן: מי בעד, ירים את ידו?

יעקב ליצמן: ה צ ב ע ה בעד – 2 נגד – 0 אושר 2.

יעקב ליצמן: תקציב הרשאה להתחייב סך 2 מיליארד שקל צורך הקמת מפעל חדש של "אינטל" בקרית-גת (פניה תקציבית מס' 321).

יעקב ליצמן: בשבוע שעבר העלו מספר חברי כנסת כמה שאלות לגבי האישור של 2 מיליארד שקל.

יעקב ליצמן: בדרך כלל 2 מיליארד שקל, אדוני מנכ"ל משרד ראש הממשלה, לא מאשרים בשנייה אחת.

יעקב ליצמן: על 100 אלף שקל יש דיונים של יומיים.

יעקב ליצמן: לכל אחד חשוב שחברת "אינטל" תקים כאן חברה, לכן אני מוכן לתמוך בזה.

4402: הגעתי היום כי שמעתי שבוע שעבר על הדחייה.

4402: צריך לזכור של"אינטל" יש מפעל בקרית-גת.

4402: אני מזמין את כל מי שלא היה שם לבוא לבקר.

צלי רשף: הרבה מהשאלות ששאלנו בשבוע שעבר נשאלו כדי להבין את הניתוח הכלכלי של ההשקעה שכבר נעשתה.

4402: חברת "אינטל" העולמית עומדת היום בפני החלטה לגבי הקמה של מפעל נוסף.

4402: ישראל היא אחת המתחרות על הקמתו של מפעל שכזה.

4402: מי שביקר במפעל יודע את המעורבות של "אינטל" בתוך הקהילה של קרית-גת, שלא לדבר על חינוך הילדים, על החשיפה שלהם לטכנולוגיה וכל מה שקשור לעניין הזה.

4402: לישראל יש חיסרון גדול בתחום של עלות העבודה.

4402: אנחנו בעייתים מאוד גם בהשוואה למזרח הרחוק וגם בהשוואה למזרח אירופה.

4402: הייחודיות היחידה שיש לנו בתחום הזה הוא מאגר המוחות.

4402: מכיוון שאנחנו רוצים לשמר אותו ולהשתמש בו כיתרון יחסי, עשינו את כל מה שאנחנו יכולים, לרבות פגישות של נשיא "אינטל" עם ראש הממשלה, לרבות הרשאה לתכנון על קרקע בפטור מיוחד של מינהל מקרקעי ישראל, לרבות משא ומתן מואץ אל מול בעלי הקרקע או אלה שמחזיקים בקרקע.

4402: "אינטל" מובילה את השוק העולמי בתחום המחשוב והפיתוח שלו.

4402: חלק מהפיתוח נעשה במדינת ישראל.

4402: היתרון העיקרי שרואים אנשי "אינטל" במדינת ישראל זה את יכולת הפיתוח.

4402: אנחנו צריכים לעשות כל מאמץ על-מנת להקים את המפעל בישראל.

4402: ההצלחה שלו מדברת בעד עצמה.

4402: אם אנחנו לא נאפשר את הקמתו של מפעל נוסף על יד המפעל הקיים, אני חושב שזאת תהיה בכייה לדורות.

אבשלום וילן: יש לי פה את דוח מבקר המדינה, שמוכיח שבכל התרחישים מדינת ישראל מפסידה למעלה מ-200 מיליון דולר על ההשקעה הגדולה.

אבשלום וילן: גם עכשיו היא תפסיד כסף.

אבשלום וילן: אני רוצה תשובה על מה שמופיע בדוח המבקר.

אברהם שוחט: ממתי זה דוח המבקר?

אבשלום וילן: זה ניתוח של המפעל הגדול שקם ב-1996.

אלברט ארז: אני שמח שבייגה נמצא כאן.

אלברט ארז: לזכותו ייאמר שהמפעל הראשון קם בגלל התמיכה שלו.

אלברט ארז: מגיע לו על כך ברכות.

אלברט ארז: אני לא אכנס לניתוח של המספרים, זה לא מתפקידי.

אלברט ארז: אין היום ל"אינטל" על מה להתנצל.

אלברט ארז: הדבר הכי טוב שיכול לקרות לאדם שיושב בכנסת ועסוק כל היום בדיונים זה לראות במו עיניו.

אלברט ארז: אין טוב ממראה עיניים.

נחום לנגנטל: אמרו לנו שרוב העובדים ב"אינטל" הם לא מקריית-גת.

אלברט ארז: חבר הכנסת לנגנטל, אין יותר אזורי תעסוקה נקודתיים, יש אזור תעסוקה אזורי.

אלברט ארז: ככה זה נבנה.

אלברט ארז: זה משרת את באר-שבע, את שדרות, את אשקלון ואת המושבים.

אלברט ארז: מתוך 3600 עובדים, 80% מהעובדים הם מקריית-גת.

אלברט ארז: זה לא משנה אם הוא מהנדס או עובד מן המניין.

אלברט ארז: אם קרה משהו לקריית גת בשנים האחרונות זה "אינטל".

אלברט ארז: בעקבותיו יבואו מפעלים אחרים.

אלברט ארז: אני מציע שתבואו ותראו אזור תעסוקה מודרני.

אלברט ארז: אנחנו מובילים היום בהשקעות בתחום החינוך ובתשתיות לחינוך בסדרי גודל של מיליונים של דולרים.

מקסין פסברג: הכוונה היא לדברים שנכתבו ב1996 ואושרו ב-1998.

מקסין פסברג: כשאנחנו מסתכלים על מה מומש, אנחנו רואים תוצאות מאוד שונות.

מקסין פסברג: אנחנו רואים נתונים שונים על תשלומי מס, נתונים שונים על אפקט של מאגרי תעסוקה.

מקסין פסברג: .

אברהם יחזקאל: יש משהו כתוב?

אברהם יחזקאל: 2 מיליארד שקלים לא עוברים בעל-פה.

מקסין פסברג: אחת הבעיות עם המודל זה שהמודל לא לקח בחשבון תשלומי מס של עובדים, אלא רק הנחות של ההפרשים.

מקסין פסברג: כאשר אתה מסתכל בפועל, אתה רואה ששילמנו במס מצטבר מעל מיליארד שקלים.

מקסין פסברג: יש הבדל גדול בין מה היה הצפי למה שקרה בפועל.

צלי רשף: אנחנו לא נגד פיתוח, אנחנו רק ביקשנו ניתוח כלכלי של ההשקעה הקודמת.

אברהם יחזקאל: בשבוע שעבר קיימנו דיון על אבטחתם של ראשי הממשלה לשעבר.

אברהם יחזקאל: ניהלנו את הדיון במשך 3 שעות.

אברהם יחזקאל: אני מציע לדחות את האישור.

אברהם יחזקאל: כשבייגה שוחט הוביל בזמנו את המהלך קיבלנו את החומר כתוב.

אברהם יחזקאל: אני זוכר שאפילו התווכחנו על הגודל, על הנכונות ועל הרצון להשקיע.

יעקב ליצמן: אני רוצה להצביע היום.

יעקב ליצמן: אני לא חושב שצריך לדחות את זה.

יעקב ליצמן: העניין יותר מידי חשוב כדי שהוא יתגלגל מישיבה לישיבה.

יעקב ליצמן: אני בטוח שגם האוצר וגם שמואל מרדכי יביאו נתונים.

יעקב ליצמן: אם הם לא יהיו בכתב, נבקש מהם להמציא בכתב, אבל אנחנו נסמוך על הנתונים שנשמע בעל-פה.

יעקב ליצמן: יכול להיות שהדברים שיאמרו האנשים שאישרו את זה כמו בייגה שוחט ואחרים ישכנעו אותך.

אברהם יחזקאל: אם זאת דעתך, אז אני בעד.

יוסי גורדון: בדיון הקודם הצגנו את המפעל החדש ועלתה השאלה של התוצאות העסקיות ביחס למתוכנן לגבי המפעל הקודם.

יוסי גורדון: ההשקעה המתוכננת היתה אמורה להיות 1.57 מיליארד דולר, כאשר בפועל היא היתה 1.75 מיליארד דולר.

צלי רשף: כולל המענק?

יוסי גורדון: בוודאי.

יוסי גורדון: התעסוקה המתוכננת היתה של 1500 עובדים ישירים ו-1000 עובדים עקיפים.

יוסי גורדון: כיום החברה מעסיקה למעלה מ2300 עובדים ישירים וכ-1500 עובדים עקיפים.

יוסי גורדון: הייצוא המתוכנן היה 1.9 מיליארד דולר.

יוסי גורדון: בפועל התוצאות מדברות על 2.7 מיליארד דולר.

יוסי גורדון: התחזית לאספקת מכירות לספקים מקומיים, שזה בעצם העברת חלק מהתעסוקה שנשארת בתוך הארץ, דיברה על 525 מיליון דולר משנת 1991-2001.

יוסי גורדון: בפועל הנתונים מדברים על כ-675 מיליון דולר.

יוסי גורדון: אנחנו רואים שהתוצר החיובי למדינה היה גבוה מהתחזיות שעל פיהן קיבלו את ההחלטה להשקיע במפעל.

אבשלום וילן: אני בעד הפרוייקט, אני גם יכול להעיד כמו אלברט מה הוא עשה לאזור, אבל האם יש לך נתונים דרך החזר ההשקעה מבחינת מדינת ישראל?

אברהם שוחט: אין לי ספק שצריך היום ומהר לקבל החלטה חיובית בעניין, כמעט כמו שהיום יום שני ואנחנו יושבים עכשיו בכנסת בירושלים.

אברהם שוחט: למה הממשלה באה כעת ומבקשת הרשאה להתחייב?

אברהם שוחט: כי בטח יש מאבק עם "אינטל" עולמית איפה יקום המפעל.

אברהם שוחט: כל דבר שנותן חיזוק נוסף לאפשרות לגרום ל"אינטל" להחליט שזה יהיה בישראל צריך לתת.

אברהם שוחט: כך היה במפעל הראשון.

אברהם שוחט: צריך לעשות את הכל, וזאת החובה שלנו לתת לממשלה את מלוא הגיבוי כדי לגרום להנהלת "אינטל" ישראל להעביר את המפעל הנה.

אברהם שוחט: זה לגיטימי לשאול.

אברהם שוחט: הייתי רוצה לשאול על מידת המעורבות בקהילה, על רכישות של "אינטל" מהמשק הישראלי וכמה מפעלים קמו באזור.

אברהם שוחט: אין לי ספק שאם תוציאו את "אינטל" ואת הסביבה שהתפתחה מקריית-גת תראו עיר אחרת, אזור אחר.

אברהם שוחט: לקבל את כל האינפורמציה זה בסדר, אבל צריך לאשר את זה היום.

אברהם שוחט: זה גם לא עול תקציבי, כי התשלום פרוס.

אברהם שוחט: אם מדובר ב-400 מיליון דולר פרוס על 11 שנה, אנחנו מדברים על 40 מיליון דולר בשנה.

אברהם שוחט: התנאים הם בעלות יותר נמוכה מאשר מה שאנחנו משלמים ל"אינטל" ריבית בגלל הפיגורים.

אברהם שוחט: זה יותר נמוך מעלות גיוס ההון שלנו.

יוסף יצחק פריצקי: לא יכולה להיות מחלוקת על כך שאם יש אפשרות אחת להשקעה ארוכת טווח בתחום ההיי-טק בעיר שיוצאת – אני מקווה – מהמעמד של עיר פיתוח לעיר מפותחת, צריך לעשות את זה.

יוסף יצחק פריצקי: יכול להיות שזה לא 100%, אבל עדיין ההטבות עולות על החסרונות.

יוסף יצחק פריצקי: אם הדבר הזה פרוס לתקופת זמן ארוכה והוא איננו מהווה נטל תקציבי שוטף, אני חושב שלא צריך להסס בעניין.

אברהם יחזקאל: ההקמה של העניין הזה בקריית-גת, עם כל הנגזרות הסביבתיות, זה עניין של מימוש חלום שאני בעדו.

אברהם יחזקאל: בזמנו התווכחנו אם צריך להשקיע השקעה אחת במקום מסויים או לפזר אותה.

אברהם יחזקאל: מכיוון שהמציאות היום היא שיש לנו בעיה קשה עם יזמים אז אין לנו את הדילמה.

אברהם יחזקאל: ברגע שהתחלנו תהליך מן הסוג הזה, אין לנו ברירה אלא לסיים אותו.

אברהם יחזקאל: ההשקעה הזאת היא השקעה נכונה ומחוייבת המציאות.

אבשלום וילן: אני מלווה את הפרוייקט הזה כבר כמה שנים.

אבשלום וילן: הייתי ב"אינטל" 3 פעמים.

אבשלום וילן: אני חושב שבייגה שוחט כשר אוצר עשה מהלך מאוד משמעותי לא רק בהקמה של זה בקריית-גת, אלא גם אחרי זה בזה שהוא הוריד את המענק ל12.5%, פרוס ל-11 שנה.

אבשלום וילן: אם על התקציב השוטף העול הוא 40 מיליון דולר בשנה, אז מדינת ישראל יכולה לעמוד בזה.

אבשלום וילן: מה שעניין אותי זה הביקורת המקצועית.

אבשלום וילן: יש לנו כבר את הנתונים של הפרוייקט הראשון.

אבשלום וילן: מה שלא מחשבים זה את מה שזה עשה לאזור.

אבשלום וילן: אני חושב שבמצב שנוצר צריך לאשר את זה, מה עוד שאני יודע מה האלטרנטיבה.

צלי רשף: אני זוכר בשעתו שכשדובר על הקמת המפעל השני בירושלים דובר על סכנות סביבתיות שיש במפעל הזה.

צלי רשף: מה מידת האמת בעניין?

צלי רשף: כמה אנחנו מוגנים מפני נזקים סביבתיים פוטנציאליים מהמפעל הקיים ומהמפעל החדש?

מקסין פסברג: בשבוע שעבר היו אצלנו מהמשרד לאיכות הסביבה כדי לבדוק.

מקסין פסברג: עצם העובדה שמביאים מפעלים כימיים אלינו כדי ללמוד מה אנחנו עושים, ועצם זה שאנחנו לא מוציאים החוצה שום דבר באוויר ובמים.

מקסין פסברג: .

צלי רשף: אין לי ספק שזה מפעל מודרני שבדברים האלה מטפל נכון.

צלי רשף: מה שנכתב אז ונאמר הוא שבתהליכים של ייצור הצ'יפים שאותם אתם עושים משתמשים בגזים מסוכנים.

צלי רשף: מה מידת הסיכון שיש לאוכלוסייה ומידת הבקרה והשמירה.

צלי רשף: השאלה היא אם במדינות אחרות מקימים מפעלים מהסוג הזה באזורים מאוכלסים.

מקסין פסברג: רוב המפעלים של "אינטל" נמצאים בארצות הברית, לא מחוצה לה.

מקסין פסברג: הם עומדים ליד ערים גדולות ובתוך ערים גדולות.

מקסין פסברג: זה אומר שאותם הכללים שחלים עלינו חלים עליהם, ולהיפך.

מקסין פסברג: אני לא חושבת שאפשר לחשוד במישהו שהוא שם את המפעל בקריית-גת כי זה נחשב למקום לא מפותח.

צלי רשף: מהסיבות האלו?

מקסין פסברג: כן.

מקסין פסברג: אנחנו הובלנו את המהלך הזה בכל "אינטל", ואנחנו גם היינו הראשונים ליישם אותו.

מקסין פסברג: מבחינת התקדמות ופיתוח בנושא של חומרים מסוכנים לסביבה, המפעל בקריית-גת הוא מוביל ולא נגרר.

אברהם שוחט: אפשר לדעת איפה זה עומד במערך ההחלטות של "אינטל"?

מקסין פסברג: אין כרגע על השולחן הצעה שצריכה להתקבל, אבל אנחנו יודעים שבעבר פיספסנו הזדמנות כי לא היינו מוכנים.

זאב בוים: בשעתו, בהתחלת התהליך ממשלת ישראל היתה נתונה להתקפות על כך שהיא מבזבזת כסף.

זאב בוים: אני חושב שככל שעובר הזמן הלך הרוח הזה הולך ונעלם ויותר ויותר אנשים יודעים להעריך את מה ש"אינטל" מביא במישרין ובעקיפין.

זאב בוים: בישיבה הקודמת הסכמתי שחשוב שיקיימו דיון כזה כדי לשמוע חלק מהדברים.

זאב בוים: אני מאוד מקווה שמה שנחליט פה יסייע למקבלי ההחלטות ב"אינטל" ויהיה עוד איזה שהוא נדבך במערכת השיקולים שלהם.

זאב בוים: אני מציע שבנוסף להחלטה שנקבל פה, נעביר מסר להנהלת "אינטל" שבבוא העת הם יקבעו תנאים.

זאב בוים: אני מקווה ש"אינטל" תעמיק את אחיזתה בתוך האזור, בתוך הקהילה בחינוך ובהשקעות בתחומים האלה.

זאב בוים: היא עושה את זה היום.

זאב בוים: לפי דעתי היא יכולה לעשות את זה הרבה יותר וצריכה לעשות את זה הרבה יותר.

יעקב ליצמן: מי בעד 321, ירים את ידו?

יעקב ליצמן: בעד – 7

יעקב ליצמן: אושר